Sindianas (upė)
Sindianas (kin. 新店溪, pinyin: Xīndiàn Xī) – upė šiaurės Taivane; Tamsujaus intakas. Sindianas išteka 700 m aukštyje, Jingdzi kalnagūbryje. Teka 82 km Sinbėjaus ir Taipėjaus teritorijomis. Feicujaus užtvanka upės vagą nuo Taipėjaus nukreipia į pietryčius. Upės vanduo yra vienas pagrindinių Taipėjaus miesto geriamojo vandens šaltinių. Skaičiuojama, kad Taipėjaus gyventojai 97,5 % geriamojo vandens gauna iš šios upės. Pirmasis tiltas per upę pastatytas 1937 m. ir sujungė Džonghė su Sindiano rajonu. Šiandieną per upę nutiesti 22 tiltai. Sindiano upė smarkiai užteršta tiek nuo žaliavų nuotekų, tiek nuo nelegalios pramoninės veiklos. Intakai: Beiši, Nanši.